Fool of Music: "Tothom ens demanava que gravéssim el nostre primer disc i per fi ho hem fet"

Tue, 22 Oct 2024 16:40:00 +0000

La formació Fool of Music, dedicada als musicals i que té a les seves files la soprano Mariona Pallach, el baríton German de la Riva i el pianista Jordi Armengol, ens ha donat els detalls del concert de celebració del seu desè aniversari, que tindrà lloc aquest dissabte, 26 d'octubre, a l'Auditori de Terrassa. Durant la vetllada aprofitaran per presentar el primer àlbum de Fool of Music "10 anys, 10 cançons" i comptaran amb les col·laboracions especials de músics que els han acompanyat durant la seva trajectòria. A més, ens han ofert una actuació en directe que veureu a la web del nostre programa a 3Cat i a la playlist de YouTube de 3CatCultura.