Marta Garrett: "Les meves cançons parlen del paper dels artistes a la vida"

Fri, 18 Oct 2024 16:40:00 +0000

La músic i cantautora portuguesa resident a Catalunya Marta Garrett publica avui divendres, 18 d'octubre, el seu LP de debut, "Un a un" (publicat per Say It Loud), on ha plasmat deu anys de les seves vivències mentre anava evolucionant com a músic i com a individu. L'àlbum conté cançons d'autor indie barrejant folk portuguès amb ritmes moderns, sonoritats jazzístiques i electròniques i altres més groovy. L'LP és un viatge en diferents plans, com també una cerca nostàlgica, però esperançadora, del sentiment de pertinença i de lluita impulsiva contra la inseguretat. Garrett presentarà l'album en concert el 14 de novembre, a la sala Paral·lel 62 de Barcelona. Aquesta tarda ens ha ofert una actuació musical en directe que veureu al web del nostre programa a 3Cat i a la playlist de YouTube de 3CatCultura.