Judit Neddermann: "Aquest disc és ple d'empoderament, sense eslògans"

Mon, 15 Mar 2021 18:00:00 +0000

La cantautora Judit Neddermann ens ha acompanyat aquesta tarda per presentar-nos el seu nou àlbum, "Aire". És la primera vegada que ha escrit cançons en castellà animada per Alejandro Sanz. En aquest disc, que, segons les seves paraules, li ha nascut de manera orgànica, tot fent-lo, ha sentit una frescor nova i moltes ganes de reivindicar la seva personalitat musical com a dona, sense incloure-hi cap eslògan feminista explícit. La presentació en directe de l'àlbum serà el 26 de març al Festival Strenes de Girona (a l'Auditori de la ciutat) i el 27, al GuitarBCN (a la Sala Barts).