Marc Parrot: "Les cançons funcionen creant una expectativa i trencant-la"

Wed, 14 Feb 2024 17:40:00 +0000

El cantant, guitarrista, compositor i productor Marc Parrot ens ha presentat el seu nou projecte "Turisme per la memòria, vol.1", que és un disc (editat pel segell U98 Music) i un espectacle on ofereix noves versions de les cançons que ha escrit en els seus 30 anys d'una carrera musical d'èxit. Al disc, Parrot ha comptat amb les col·laboracions d'artistes com Clara Peya, Ramon Mirabet, Celeste Alías, Quimi Portet i Edurne Arizu, entre molts d'altres. El presentarà en concert l'1 de març al Teatre Joventut, dins del Barnasants. A l'Instagram de @catalunyamusica veureu la seva actuació en directe.