Javier Camarena: "Adoro el Gran Teatre del Liceu, perquè m'ha confiat molts debuts de rol "

Wed, 14 Dec 2022 17:50:00 +0000

El prestigiós tenor mexicà Javier Camarena ens ha presentat el seu nou disc, "Signor Gaetano", que també és el seu debut amb el segell Pentatone Music, i que presenta una acurada exploració de les principals àries per a tenor dels grans títols operístics de Gaetano Donizetti. És un repertori que Camarena interpreta amb l'orquestra amb instruments d'època Gli Originali, dirigida per Riccardo Frizza, que és especialista del repertori belcantista. A més, el cantant mexicà ens ha parlat dels seus compromisos operístics més immediats, entre els quals, l'any que ve, el debut del rol del cavaller Des Grieux de l'òpera "Manon" de Jules Massenet al Gran Teatre del Liceu, un coliseu que ens ha explicat que adora, perquè li ha obert les portes i li ha confiat molts dels debuts de rol que ha pogut fer a la seva carrera.