David Ibáñez: "A l'Auditori de Girona apostem tant per artistes consolidats com emergents"

Wed, 14 Sep 2022 17:00:00 +0000

David Ibáñez, director de la Fundació Auditori-Palau de Congressos de Girona i gerent d'aquest equipament, ens ha presentat la programació musical de tardor i hivern d'aquesta sala i ens ha destacat diverses de les moltes propostes que tenen en cartell, com el concert del Girona Jazz Project i el prestigiós baixista Carles Benavent el 9 d'octubre; l'estrena a les comarques gironines de Marala el 22 d'octubre; els concerts d'Ute Lemper i la GIO Symphonia dirigida per Francesc Prat l'11 de novembre (en què Lemper actuarà per primera vegada amb orquestra a Girona); el Quartet Gerhard amb la segona part dels Quartets de corda que Mozart va dedicar a Haydn el 20 de novembre; The Hanfris Quartet l'11 de desembre amb música nadalenca i la interpretació del Réquiem KV 626; i la Petita serenata nocturna KV 525 de Wolfgang Amadeus Mozart, a càrrec de La Capella Reial de Catalunya i Le Concert des Nations, dirigits per Jordi Savall el 22 de gener del 2023. Foto: Auditori de Girona.