Ferrer: "Amb 'Contracants' hem fet que la Capella Polifònica de Girona entri a l'escena teatral"

Fri, 10 Oct 2025 16:20:00 +0000

Avui divendres, 10 d'octubre, ens hem desplaçat a la Casa Lluvià de Manresa per entrevistar una selecció dels artistes que enguany estrenaran els seus nous projectes a la 28a Fira Mediterrània de Manresa. Per començar hem entrevistat Jordi Fosas, director artístic de la Fira (a la foto, al centre), que enguany posa el focus de la programació (tant artística com professional), en el concepte de fira creativa, amb l'objectiu de posar en valor la tasca d'impuls i acompanyament a la creació, que parteix de l'arrel tradicional, amb una mirada de present. I a continuació Martí Ferrer, director de la Capella Polifònica de Girona i el director d'escena Víctor Borràs, ens han donat els detalls de l'estrena absoluta del seu espectacle musical "Contracants, records de la darrera carlinada", que oferiran amb la mateixa Capella, demà dissabte, 11 d'octubre, al Kursaal de Manresa, amb l'acompanyament de Pere Romaní, acordió, i Pere Coma, contrabaix.