Pérez-Villegas: "Entenc la música des d'una perspectiva visual, em genera imatges i colors"

Mon, 12 Feb 2024 17:40:00 +0000

El percussionista i compositor Joan Pérez-Villegas ens ha donat els detalls del concert que ell mateix amb la seva banda, anomenada Blau Salvatge, i la cantant Magalí Datzira oferiran aquest dijous, a L'Auditori de Barcelona, dins del Festival Emergents. Una vetllada on ens convidaran a descobrir tots els colors del blau a través de les composicions del mateix Pérez-Villegas. El grup Blau Salvatge té la seu a Berna (Suïssa) i està format per vuit joves músics professionals: el mateix Pérez-Villegas (vibràfon, marimba i composició), Nancy Meier (flautes), Paula Haeni (clarinet/clarinet baix), Felix Grandjean (trompeta), Pere Molines (trombó), Zoë Gordon (violí), Tabea Kind (contrabaix) i Nico Bianco (bateria).