Stefano Palatchi: "En la meva faceta de crooner intento cantar amb l'elegància dels anys 50"

Fri, 15 Oct 2021 16:20:00 +0000

El baix Stefano Palatchi, cantant de prestigi en el món de la lírica que ha desenvolupat una àmplia carrera als millors teatres d'òpera del món, des de fa uns anys compagina la seva carrera operística amb la seva versió de crooner de jazz i precisament el 2019 va gravar el seu àlbum "Crazy", que presentarà dimarts de la setmana que ve 19 d'octubre a la sala Barts de Barcelona i després a Madrid. L'artista, que estarà acompanyat del seu quintet de músics, oferirà les seves versions dels grans clàssics de jazz swing que personalitza amb la seva veu profunda, elegància i carisma sobre l'escenari. Palatchi està considerat un dels baixos espanyols més importants de les últimes dècades. Guanyador d'un Grammy Llatí i altres nominacions per la seva participació com a solista, ha desenvolupat la seva carrera artística durant més de 35 anys a les grans arenes operístiques, des del Gran Teatre del Liceu de la seva Barcelona natal fins al Metropolitan de Nova York.