"El disc recull diversos estils i em permet tocar el piano diferent, sobretot amb la mà esquerra"

Mon, 05 Sep 2022 16:20:00 +0000

El pianista Ignasi Terraza ens ha presentat el seu nou disc gravat amb el seu Unusual Trio (on toca ell mateix amb el multiinstrumentista de vent Adrian Cunningham i el bateria Esteve Pi) i que ha editat per a Swit Records. Ens ha explicat que feia molt de temps que volia enregistrar aquest àlbum amb la formació de piano, instruments de vent i bateria, sense el baix, una formació que estava en voga als anys 20 i 30 però que a partir dels anys 40 va caure en desús. Per això, en aquest nou àlbum Terraza ha volgut recuperar aquesta formació i interpretar tant temes clàssics com de diferents estils, i això li permet tocar el piano de manera diferent, sobretot amb la mà esquerra.