Costa i Carreté: "El nostre concert serà un collage musicopictòric"

Thu, 15 May 2025 16:40:00 +0000

El pianista Toni Costa i l'artista plàstica Marta Carreté ens han donat els detalls del concert commemoratiu de l'antic Pavelló de Santa Victòria, al Recinte Modernista de Sant Pau, del proper 20 de maig. Serà un concert especial que homenatjarà aquest espai emblemàtic i que, a més, serà benèfic, perquè tot el que es recapti anirà als infants amb càncer i altres malalties greus, i les seves famílies, a través de la Fundació Enriqueta Villavecchia, entitat que impulsa la rehabilitació d'aquest pavelló per convertir-lo en un "hospice" infantil pioner. A més, Costa ens ha ofert una actuació musical en directe que veureu a la web del nostre programa i a la playlist de 3CatCultura a YouTube.