Vila Casañas i Antolí: "El cicle forma sobre totes les àrees que ha de dominar un director de cors"

Tue, 26 Apr 2022 17:00:00 +0000

També hem conversat amb Lluís Vila Casañas (esquerra) i Daniel Antolí (dreta), professors del nou cicle formatiu de grau superior en Tècniques de Direcció Coral, reconegut oficialment per la Generalitat de Catalunya, que ja té les inscripcions obertes i que s'impartirà a partir del setembre al centre integrat de música i dansa IEA Oriol Martorell. S'ha creat fruit de la necessitat de formació expressada per aquest sector i per les diferents entitats que en formen part. El cicle formatiu tindrà com a professors de referència els mateixos Vila Casañas i Antolí, i també comptarà amb els professors especialistes Amèlia Boluda, Laia Armengol, Jaime Basulto, Vicent Minguet i altres especialistes tant de l'ESMUC com de l'IEA Oriol Martorell.