Loewe: "Tenia necessitat de compondre i així ha nascut el meu disc 'SE7E'"

Fri, 04 Jul 2025 16:40:00 +0000

Kike Pérez, programador del festival "Els set inferns" i el contrabaixista, baixista i compositor Pere Loewe, que hi actuarà (a la foto, a l'esquerra), ens han presentat la programació d'aquest certamen, que tindrà lloc el 18 i 19 de juliol. Pere Loewe hi presentarà el seu projecte "SE7E", el proper 19 de juliol, a Bellestar. "SE7E" és un projecte a septet, format pel mateix Loewe al baix elèctric amb la cantant Carme Canela, el guitarrista Jurandir Dã Silva, Clàudia Bosch, clarinet, Miguel "Pintxo" Villar als saxos, Kadija Teles, teclat i Cecilia Collaço, bateria. Interpreten música brasilera amb un toc personal que fusiona samba, baião, bossa-nova, choro, ijexá i MPB. Tot amb la direcció de Pere Loewe, amb composicions i lletres originals (en portuguès) fetes escrites per ell mateix. Loewe amb Carme Canela, el guitarrista Pedro Bastos Joao i Clàudia Bosch, ens han ofert una actuació musical en directe que veureu a la nostra web i també a la playlist de 3CatCultura a YouTube.