"Als joves els oferim un camí cap a la professionalització i participar activament a l'orquestra"

Fri, 14 Jan 2022 18:00:00 +0000

El director d'orquestra Josep Maria Sauret ens ha parlat del seu Jove Projecte Orquestral, i ha vingut acompanyat de la violinista Carla Sanuy, una de les joves músiques que és a les seves files. És una formació simfònica que Sauret va fundar el 2018 i que dirigeix ell mateix, amb la intenció d'ajuntar una cinquantena de joves talents catalans d'entre els 15 i els 25 anys que, o han acabat la formació de grau professional, o bé han cursat o estan cursant els estudis superiors de Música. Tots ells participen activament al projecte triant-ne el repertori i tenint la possibilitat d'agafar el paper de solistes a les obres que en requereixin. El proper 29 de gener, el Jove Projecte Orquestral oferirà l'últim concert de la gira que va començar per Nadal pel territori català, i que el portarà a actuar al Teatre Auditori Can Palots de Canovelles. Les inscripcions per ingressar al Jove Projecte Orquestral són obertes a la web www.josepmariasauret.com.