Alice & The Wonders: "Volem experimentar i ser lliures: no encasellar-nos"

Wed, 13 Mar 2024 17:40:00 +0000

El grup Alice & The Wonders, liderat per la cantant i compositora catalana Alejandra Rueda, ens ha presentat el seu nou disc, "I am". Partint de les seves bases soul, en aquest àlbum amplien els seus horitzons, sempre dins del món meravellós de la música negra. A més, com és habitual, la vocalista catalana hi desplega la seva veu poderosa i tota la força de les seves composicions, que interpreta amb sensibilitat i acompanyada pels seus músics. Precisament Alice & The Wonders presentaran el disc, aquest dissabte, 16 de març, a les vuit del vespre, a l'Ateneu Candela de Terrassa, com a cap de cartell del 5è Barbecue Jazz del 43è Festival de Jazz de Terrassa.