"Volem que els joves tinguin la iniciativa de fer espectacles de clàssica que atreguin el jovent"

Mon, 17 Oct 2022 16:20:00 +0000

El pianista Xavier de la Fuente (a la dreta) i el seu mestre, el pianista i pedagog Xavier Pardo i Sabartés, ens han presentat l'espectacle "Pastoral, joc de miralls", que és el primer projecte impulsat per l'Associació Orpheus Joventut Clàssica (formada per joves músics d'aquí) que s'estrenarà dissabte al Centre Cívic Cotxeres Borrell de Barcelona. "Pastoral, joc de miralls" basa la seva idea en la música del primer moviment de la sonata Pastoral op. 28 de Beethoven, i ha estat dissenyat pel jove estudiant de piano Xavier de la Fuente (que també s'ha encarregat de la producció musical) i el seu mestre, Xavier Pardo i Sabartés. L'espectacle "Pastoral, joc de miralls" consisteix en un concert que representarà els grans compositors de la història de la música, amb la interpretació d'aquest primer moviment de Beethoven, a més de peces de Bach, Chopin i Liszt acompanyades per un joc de llums i la projecció d'un videoclip dirigit pel cineasta i realitzador audiovisual Jesús Armesto.