"El nostre nou disc serà un CD llibre amb un fil conductor, amb il·lustracions i poesia"

Wed, 06 Oct 2021 16:00:00 +0000

JF Trio és una nova formació jazzística que lidera el pianista, teclista i compositor de Manresa Jofre Fité (a l'esquerra de la foto) i on ell mateix actua amb la contrabaixista Carla González i el bateria Pau Gurpegui. JF Trio acaba de presentar el seu primer treball, anomenat "Dotze", que ha gravat aquest estiu i que és una reflexió, a través de la música, la poesia i la il·lustració, sobre el pas del temps, d'allò que ens sembla cíclic, però que és nou cada vegada que ho vivim. Aquest nou treball es plasmarà en un llibre disc que es publicarà pròximament. Avui hem convidat dos dels seus components, Jofre Fité i Carla González, que ens han interpretat un medley de tres temes del nou disc: "Agost", "Desembre" i "Abril" en format de duet. Podreu veure l'actuació en directe a l'Instagram de @catalunyamusica.