Elisabet Franch: "Debutar amb aquest disc amb Sony Classical ha estat el meu regal de Reis"

Thu, 12 May 2022 16:20:00 +0000

La flautista Elisabet Franch, artista de Seed Music, ens ha presentat en primícia el seu nou àlbum, "Franch plays Franck", que surt publicat demà divendres pel segell Sony Classical i, a més, ens ha ofert una actuació musical en directe que veureu a l'Instagram de @catalunyamusica. Aquest nou disc, que ha gravat amb el pianista Albert Guinovart, conté l'adaptació per a flauta que la mateixa Elisabet Franch ha fet de la cançó "Aimer", de Franck, a més de la versió per a flauta de la Sonata per a violí i piano en la major del compositor francobelga, com també de la Sonata número 2 opus 13 de Grieg. La flautista catalana presentarà aquest nou àlbum en públic demà divendres, a les 19.00, al Teatre-Auditori de Sant Cugat, dissabte a la Casa Seat de Barcelona i el 19 de maig a la Seu de la SGAE de Madrid.