Matheu: "Al Proto-fest oferirem l'estrena de 'Ramon Llull, visions de randa' de Felip Pedrell"

Thu, 22 Jun 2023 16:45:00 +0000

La soprano Cecília Aymí i el violista David Matheu, codirectors del Proto-fest, el Festival de Música de Tortosa, ens han presentat la tercera edició del certamen, que tindrà lloc del 18 al 30 de juliol. Un any més, el festival ha programat concerts de cambra, simfònics vocals i teatre musical, a més de conferències i classes magistrals a càrrec d'artistes de prestigi nacional i internacional. També ha programat obres de dones compositores i permetrà gaudir de la recuperació del patrimoni historicomusical de la zona, interpretant en concert obres inèdites procedents d'arxius diversos.