Vila i Casañas: "Al concert del Palau presentaré a Catalunya la meva Rapsòdia 'Lau haizetara'"

Wed, 22 Jan 2025 17:20:00 +0000

Josep Vila i Casañas, compositor i director titular del Cor Nacional d'Espanya, dirigirà el Cor de Cambra del Palau de la Música Catalana, amb el seu pianista Jordi Armengol, aquest diumenge, 26 de gener, al Petit Palau, en el concert del cicle "La Casa dels Cants", on la formació interpretarà obres de Kodály, Bártok, Massià i Wikander, entre d'altres, i també oferirà la presentació a Catalunya de la Rapsòdia per a piano i cor "Lau haizetara" (Als quatre vents), del mateix Vila i Casañas. A més, també hem conversat amb ell sobre el seu nomenament com a director titular de la Ràdio del Centre d'Alemanya (MDR-Rundfunkchor) de Leipzig, càrrec que ocuparà a partir de l'inici de la temporada 2025-26.