Gener: "El meu piano és de tothom, ja que a través d'ell s'explica la història de tot el segle vint"

Fri, 15 Mar 2024 17:40:00 +0000

El músic, humanista, escriptor i divulgador musical Ramon Gener, guanyador de la 44a edició del premi Ramon Llull amb "Història d'un piano 31887", ens ha donat els detalls de la seva obra premiada, que és la seva primera novel·la. Amb "Història d'un piano 31887" (que ha publicat en català Columna edicions i en castellà l'Editorial Destino), Gener es va imposar als 51 originals que es van presentar per aconseguir aquest guardó (dotat amb 60 mil euros), que està considerat dels de més prestigi de les lletres catalanes.