The Sey Sisters "Musicalment avancem, però el nostre missatge continua sent feminista i antiracista"

Thu, 13 May 2021 17:00:00 +0000

The Sey Sisters amb el pianista Albert Bartolomé han vingut a l'estudi de l'"Assaig general" per presentar-nos el disc "We got your back" i ens han interpretat en directe el tema que dona nom a l'àlbum. L'ha publicat el segell Satélite K i és el seu tercer treball discogràfic que justament surt a la venda demà, 14 de maig, en format digital, vinil, i CD. Amb aquest nou disc, les germanes Kathy, Yolanda i Edna Sey es reinventen musicalment, buscant sonoritats noves per reafirmar el seu missatge antiracista i feminista. Seguint el llegat de les generacions que les precedeixen, les germanes Sey lluiten per trobar el seu lloc i la seva identitat com a afrodescendents a través de les cançons d'aquest treball discogràfic que presentaran en concert a partir del juny a Vic, Vilanova de Bellpuig i Barcelona.