Francesc Guzman: "Orquestrar els Sis Sonets d'Eduard Toldrà ha estat un repte"

Mon, 15 Apr 2024 16:40:00 +0000

El violinista i compositor Francesc Guzman i la rapsoda Eulàlia Domènech ens han donat els detalls de l'estrena de l'arranjament per a violí i orquestra de corda feta pel mateix Guzman de tres dels Sis Sonets per violí i piano d'Eduard Toldrà. Aquesta primera interpretació l'oferirà el mateix Guzman com a solista, aquest diumenge, 21 d'abril, a l'Auditori Eduard Toldrà de Vilanova i la Geltrú, acompanyat per la Camerata Eduard Toldrà. Aquest concert es completarà amb la interpretació de l'Octet de corda op. 20 de Felix Mendelssohn. A l'Instagram de @catalunyamusica veureu l'actuació en directe al nostre programa de Guzman amb el pianista Marc Sumsi i la mateixa Domènech.