Leyre Estruch: "A cada concert intentem incloure el públic en l'energia que es genera"

Mon, 21 Oct 2024 16:40:00 +0000

La cantant i compositora de 23 anys Leyre Estruch ens ha acompanyat aquesta tarda per parlar-nos del concert que oferirà a trio dins del programa Microconcerts de CaixaForum de Barcelona aquest dissabte, 26 d'octubre. Lloada per la seva frescor i naturalitat, Estruch comparteix emocions per mitjà d'un repertori que abraça jazz, música brasilera, boleros i música popular. Amb el seu trio, en què l'acompanyen el cantant i guitarrista Vicente López i el cantant i percussionista Tramel Levalle, desplega les seves cançons en espanyol i portuguès, que beuen de les influències del cançoner folklòric argentí, ibèric i brasiler. Aquesta tarda també ens ha parlat d'altres projectes propers. A més, ens ha ofert una actuació en directe que veureu a la web del nostre programa a 3Cat i a la playlist de YouTube de 3CatCultura.