Momi Maiga ens presenta el seu nou àlbum "Kairo"

Tue, 01 Oct 2024 16:20:00 +0000

El virtuós de la kora, cantant i compositor Momi Maiga ens ha donat els detalls del seu nou disc, "Kairo", publicat pel segell Microscopi, que presentarà a la Fira Mediterrània de Manresa, l'11 d'octubre, al Teatre Conservatori de la capital del Bages. "Kairo" és una fusió de gèneres i cultures en què Maiga barreja sons acústics i composicions riques en significat (amb temes com les conseqüències del llegat colonial, l'accés a l'educació o la duresa de les migracions). Aquest diàleg s'expressa des del jazz, el flamenc, sons mediterranis, música clàssica i ritmes complexos, però fascinants.