Raquel Lúa: "El fil temàtic del meu nou disc 'Peinar raíces' és la reconnexió amb els meus inicis"

Tue, 12 Nov 2024 17:50:00 +0000

La cantautora catalana, Raquel Lúa, ens ha parlat del seu tercer nou disc titulat "Peinar raíces". El publicarà ara a la tardor i hi desplega la seva música mediterrània contemporània que beu de les fonts clàssiques del folk explorant passatges nous amb un embolcall artístic a flor de pell. Aquest àlbum el va presentar el mes passat al Mercat de Música Viva de Vic. Es tracta d'un disc cru, amb arranjaments i producció delicada, precisa i austera, que presentarà al Festival Empremtes de Barcelona, el 13 de febrer, a El Molino. Lúa ens ha ofert una actuació en directe que veureu a la playlist de 3CatCultura a YouTube i a la web del nostre programa.