Charada Trio: "La Chanson francesa té un públic intergeneracional"

Mon, 27 Oct 2025 17:40:00 +0000

El Charada Trio (format pel cantant hispanosuís Daniel Cerdà, al centre de la foto, el guitarrista i intèrpret de mandola Raúl Costafreda, a la dreta, i el contrabaixista Manolo López, a l'esquerra) ens ha presentat el seu nou disc "La Chanson française Vol. 1". L'àlbum és un recull de cançons clàssiques de la chanson del segle XX i de noves aportacions al gènere d'artistes com Noir Désir o Barbara Pravi. Amb aquest disc, la formació, amb el seu so mediterrani, entre la rumba, les sonoritats de llevant i el mestissatge, ofereix una nova mirada sobre el gènere de la chanson oferint una selecció acurada de grans clàssics i d'altres actuals. Al final de l'entrevista, el Charada Trio ens ha ofert una actuació musical en directe que veureu a la web del nostre programa i a la playlist de 3CatCultura a YouTube.