Maria Canyigueral: "Quan el públic no és present a la sala, els intèrprets el trobem molt a faltar"

Mon, 08 Mar 2021 18:00:00 +0000

L'Associació Amics de la Unesco de Barcelona i l'Associació Centre Cultural Sant Vicenç de Sarrià, amb la direcció musical de la pianista Maria Canyigueral, presenten el I Cicle de Música de Cambra Amics de la Unesco Barcelona al Teatre de Sarrià. L'objectiu del cicle és difondre la música de cambra per a piano i diferents instruments. Una iniciativa que permetrà també concretar alguns dels 17 Objectius de Desenvolupament Sostenible de l'Agenda 2030, com la salut i el benestar; l'educació de qualitat; la igualtat de gènere; la reducció de les desigualtats; la pau, justícia i institucions i, sobretot, l'últim: l'aliança per assolir els objectius. El tret de sortida del cicle l'oferirà la mateixa Maria Canyigueral aquest dissabte 13 de març amb un recital d'obres per a piano de Mompou, Haydn i Beethoven. Amb ella hem conversat de la resta de concerts del cicle i dels músics de prestigi del nostre país i de fora que hi participaran, com Isabel Villanueva i els germans Abel i Arnau Tomàs.