Jordi Domènech: "Al concert 'Vivaldi in furore' hi afrontem les àries barroques més virtuosístiques"

Fri, 20 Jan 2023 17:50:00 +0000

El compositor, clavecinista i director Jordi Domènech i la soprano Aurora Peña ens han donat tots els detalls dels dos concerts que ells dos junts protagonitzaran aquests propers dies. El primer serà "Vivaldi in furore", que oferiran amb l'Orquestra de Cambra Terrassa 48, aquest diumenge, 22 de gener, a l'Auditori Municipal de Terrassa, amb àries de gran dificultat del compositor venecià. I el segon concert, "L'ombra de Farinelli", l'oferiran el 29 de gener a L'Atlàntida de Vic. Domènech ha explicat que Peña és la cantant perfecta per interpretar aquest repertori, per la seva facilitat per la coloratura i un control molt precís de la respiració, que li permet interpretar de manera ideal les àries més llargues i virtuosístiques de Vivaldi.