Andreu Diport: "Articulo el discurs musical perquè sigui coherent i intel·ligible per a la gent"

Thu, 17 Jun 2021 17:00:00 +0000

El compositor català de 23 anys Andreu Diport, amb la seva primera sardana, ha estat el guanyador en la categoria de sardana per a cobla del concurs de composició "La sardana d'Igor Stravinski" de Ficta Edicions, al costat de Gerard López Boada, que ha guanyat en la categoria de sardana per a piano. L'hem convidat al programa perquè ens expliqui com ha estat la seva primera incursió en el món de la sardana i quins són els seus pròxims somnis i projectes de futur, entre els quals hi ha estrenar una gran obra per a orquestra. Diport s'ha format a l'Escolania de Montserrat, a l'Institut Escola Artístic Oriol Martorell i al Conservatori Municipal de Música de Barcelona. Ha estudiat amb Mauricio Sotelo i Bernat Vivancos a l'Escola Superior de Música de Catalunya (ESMUC), i actualment és alumne de Pawel Lukaszewski i Tomasz Opalka a la Universitat de Música Fryderyk Chopin de Varsòvia (Polònia), becat per la Fundació Universitària Agustí Pedro i Pons.