Gonzàlez, Esteban i Obbin: "La presència femenina als festivals de jazz encara és baixa"

Tue, 30 Apr 2024 16:30:00 +0000

Avui, 30 d'abril, coincidint amb el Dia Internacional del Jazz, hem celebrat una edició especial en directe des del Live Room Conservatori Liceu, amb entrevistes i actuacions musicals i coincidint amb l'anunci de les primeres classes magistrals del cicle Liceu Jazz del Conservatori del Liceu. Després d'entrevistar l'equip docent del Conservatori Superior del Liceu, hem intentat trencar clixés i tòpics al voltant del món del jazz, com ara el paper de la dona en aquest terreny musical. Per això, hem comptat amb la flautista Angie Obbin, la cantant María Esteban i la contrabaixista Carla Gonzàlez (d'esquerra a dreta), tres artistes que també són compositores.