Anna Alàs i Jové: "En el meu cas, 'Carmen' és una òpera molt desitjada"

Wed, 14 May 2025 16:20:00 +0000

La mezzosoprano catalana Anna Alàs i Jové, amb una trajectòria consolidada tant a nivell nacional com internacional, afronta una temporada marcada per fites artístiques rellevants. Aquest estiu, en el marc del Heidelberger Schlossfestspiele, Anna Alàs i Jové farà el seu debut en el paper titular de "Carmen" de Georges Bizet. Les funcions tindran lloc els dies 6, 9, 20, 24, 27 i 30 de juliol, dins la programació d'estiu del Theater Heidelberg. A més, també ens ha donat els detalls del recital que oferirà el proper 17 de maig, a l'Auditori Municipal de Terrassa, la seva ciutat natal, titulat "Lírica catalana", on actuarà amb la pianista igualadina Laura de Arenzana i el rapsode manlleuenc Xavier Boada. Hi oferirà un recorregut per les obres d'alguns dels més destacats compositors catalans de cançó, escrites a partir de poemes de Tomàs Garcés i Josep Maria López Picó.