"La nova música necessita nous mitjans i per això sortim de la notació convencional"

Mon, 20 Dec 2021 17:20:00 +0000

Àlex Sansó, fundador i director musical de Kammart Ensemble, ens parlarà dels tallers d'interpretació musical contemporània aplicada a l'estrena de tres obres de nova creació per a orquestra simfònica, acordió, electrònica i arts visuals pertanyents al projecte pedagògic "L'orquestra simfònica com a sintetitzador", creat pel mateix Sansó amb Joan Bagés, fundador i compositor de Morphosis Ensemble. Els tallers es faran del 23 de desembre al 13 de febrer, amb concert final el mateix dia 13 a l'Auditori de Terrassa. Les obres de nova creació que es treballen en els tallers són de Mercè Capdevila (orquestra simfònica i acordió, amb Josep Vil Campavadal com a solista), Òscar Escudero per a orquestra simfònica i dispositius de realitat virtual i transmèdia, amb la col·laboració de Belenish Moreno-Gil, i Joan Bagés per a orquestra simfònica i música electrònica.