Rut Martínez: "L'artista i nosaltres, amb confiança mútua, construïm junts"

Wed, 27 Oct 2021 16:20:00 +0000

La periodista i gestora cultural Rut Martínez, directora de la discogràfica Seed Music (a la dreta), i la violoncel·lista i responsable de la coordinació, Núria Maynou, estan celebrant el cinquè aniversari d'aquest segell català que aposta per una gestió i comunicació integral d'artistes joves i de gran talent del nostre país amb clara projecció internacional. Seed Music publica els discos dels músics que representa, com videoclips i documentals sobre els seus àlbums, i també s'encarrega de la comunicació amb els mitjans, cosa que proporciona als intèrprets oportunitats de promoció i de contractes per oferir concerts. Aquest acompanyament total als artistes està generant molt bons resultats tant per a Seed Music com per als seus músics i per això el segell ja té tres col·leccions discogràfiques obertes, dedicades a música clàssica, músiques del món i jazz.