Punch Trio: "Volem que la sonoritat del jazz manouche sigui visible en el jazz contemporani"

Fri, 12 Dec 2025 17:40:00 +0000

El Punch Trio és una formació nascuda d'una pregunta provocadora: "I si Django Reinhardt no s'hagués mort el 1953? I si hagués descobert el hard bop que tot just naixia en aquell moment?" Amb aquesta premissa arrenca aquesta formació que fusiona el llenguatge manouche amb l'energia i les harmonies del jazz modern, alhora que cada membre desafia els límits del seu instruments: un contrabaix i dues guitarres manouche. El Punch Trio (format per Neter Calafati, guitarra; Jacob Marcé, contrabaix,i Victor Paradís, guitarra; d'esquerra a dreta a la foto) està presentant en concert "Jazz contra les cordes", que també és el seu lema. És una batalla sonora en què les guitarres manouche s'enfronten a un repertori inexplorat dins del seu gènere. Al final de l'entrevista, el Punch Trio ens ha ofert una actuació musical en directe, que podeu veure a la nostra web i a la playlist de 3CatCultura a YouTube.