"Els grans compositors de la història han estat grans improvisadors i això el Fiddle ho defensa"

Thu, 30 Jun 2022 17:00:00 +0000

Els violinistes Oriol Saña i Coloma Bertran ens han presentat la 4a edició del Barcelona Fiddle Congress, que organitza l'Escola Superior de Música de Catalunya (ESMUC) i que es farà des de demà divendres fins diumenge. Saña és l'impulsor del congrés i Coloma hi participa com a intèrpret i com a docent. Des de l'any 2013, el Barcelona Fiddle Congress ha assolit un gran èxit de convocatòria en totes les seves edicions. Enguany, i després del parèntesi per culpa de la pandèmia, la quarta edició del Fiddle mostrarà la seva consolidació com a punt central internacional dels intèrprets, professionals i amants dels instruments de corda fregada dins la tradició musical popular. Figures internacionals oferiran workshops, classes magistrals, ponències i concerts, juntament amb una àmplia llista de músics, graduats i professorat de l'ESMUC, com ara el mateix Oriol Saña i Quico Pugés, entre altres.