Alba Armengou: "Estem en procés d'anar fent les nostres composicions i plasmar-les en un disc"

Thu, 13 Jan 2022 17:00:00 +0000

La cantant i trompetista Alba Armengou ens ha presentat els seus projectes per a aquest 2022, començant pels concerts que oferirà amb la seva formació, Alba Armengou Quartet, demà, divendres, a la Deskomunal Coop, dissabte a la sala Clamores de Madrid i diumenge al Palau Robert, dins del Festival de Jazz de Barcelona. El quartet va néixer el 2019 a l'ESMUC i té a les seves files el saxofonista Marçal Perramon, el guitarrista Vicente López i el contrabaixista David Muñoz. Precisament, Armengou ens ha ofert una petita actuació en directe amb Vicente López que podeu veure a l'Instagram de @catalunyamusica.