Pere Lluís Biosca: "Al concert estrenarem una nadala de Lluís Avendaño encarregada per Cabero"

Tue, 10 Jan 2023 17:50:00 +0000

Pere Lluís Biosca ens ha parlat del concert d'homenatge a Manuel Cabero que es farà el 17 de gener al Palau de la Música Catalana i que oferiran els cors de l'Agrupació Cor Madrigal, a més del Cor Infantil Escola-Niu de Castellterçol i la coral infantil de l'Escola Waldorf La Font de Vic, el tenor Roger Padullés i la JONC. L'Agrupació Cor Madrigal està formada per tots els cors que han sorgit a redós de l'entitat que Cabero va fundar el 1951 i va dirigir durant gairebé 40 anys. D'aquesta manera, la família coral del Cor Madrigal aquest any ha ajornat unes setmanes el tradicional concert que solia aplegar tots els cors abans de Nadal i ha fet coincidir la cita amb el primer aniversari de la mort de Cabero, que ens va deixar el 16 de gener de l'any passat, als 95 anys. Biosca dirigirà el concert amb la col·laboració de Jordi Marín i Mireia Barrera.