Domené: "Al meu recital interpretaré un repertori mai escoltat en temps recents"

Thu, 10 Apr 2025 16:20:00 +0000

L'arpista José Antonio Domené ens ha parlat del recital que oferirà dins del cicle "Els teus clàssics", que organitza l'Associació Joan Manén, dimarts que ve, 15 d'abril, a l'Ateneu Barcelonès. Sota títol "Suite bíblica. Un segle de música per a arpa", interpretarà obres de compositors catalans del segle vint: Joan Baptista Lambert, Frederic Alfonso, Teresa Borràs, Josep Maria Pladevall, Salvador Brotons i Xavier Montsalvatge.