Selma Bruna: "A 'Dorsal' hi ha una coral com a agraïment al meu pas pel Cor Infantil de Sant Cugat"

Tue, 07 Feb 2023 17:20:00 +0000

Selma Bruna, cantant de Marala, ens ha presentat el seu primer disc en solitari, "Dorsal" (autoedició, 2023), coproduït per ella mateixa i Pedro Campos, guanyador del Latin Grammy per "Calambre", de Nathy Peluso. L'àlbum recull un concepte tradicional, gairebé tribal, del cant en grup, combinat amb melodies i produccions actuals que aconsegueixen un so original i destacable. Per gravar "Dorsal", Selma Bruna ha comptat amb una coral única que ha estat creada per a l'ocasió amb més de vint cantants professionals, com Sandra Monfort, Clara Fiol, Lucas Delgado, Amaia Miranda i Anna Ferrer, entre molts altres. El disc és una proposta sonora i conceptual molt especial que integra la polifonia vocal com a element essencial de les composicions. A més, ens ha ofert una actuació en directe que veureu a l'Instagram de @catalunyamusica.