Marc Uroz: "No m'agraden les etiquetes musicals ni definir-me"

Fri, 29 Apr 2022 16:00:00 +0000

El cantant, pianista de jazz i blues i artista Marc Uroz ens ha presentat els seus propers concerts. Habitualment ofereix concerts de latin jazz i blues i, amb el seu quintet, l'espectacle "Old Hollywood glam", en què fusiona el cinema clàssic, el jazz i la cultura queer i amb què fa viatjar el públic per l'època del cinema d'or de Hollywood (dels anys 30 als 50), amb la interpretació d'estàndards de jazz de les pel·lícules més clàssiques de l'època. A més, actuarà al Marula Café de Barcelona el 6 de maig amb el combo de salsa i latin jazz de l'ESMUC, i amb l'Uroz Jazz Dealers oferirà dos concerts a l'Hotel Casa Fuster de Barcelona, dins la programació del jazz club de l'establiment, el 19 de maig i el 30 de juny. Avui ens ha ofert una actuació en directe amb el pianista Vicente Marín que podeu veure a l'Instagram de @catalunyamusica.