Alba Ventura: "Vaig tocar 'Triana' per a Alícia de Larrocha i és d'aquells moments increïbles"

Mon, 07 Jun 2021 17:00:00 +0000

La pianista catalana interpretarà demà dimarts 8 de juny, al Palau de la Música Catalana, dins del cicle Palau Piano, la totalitat de la "Suite Ibèria" d'Isaac Albéniz, que està considerada una de les obres cabdals del repertori pianístic i un dels cims de la música per a piano de tots els temps. Alba Ventura va interpretar aquest mateix programa el 29 de maig passat a Jerez de la Frontera i va obtenir un gran èxit de públic i crítica de la zona. Entre els molts premis que ha rebut al llarg de la seva brillant carrera musical d'abast internacional cal destacar el Queen Elizabeth Rosebowl, lliurat pel príncep de Gal·les, el premi Impulsa de la Fundació Príncep de Girona i la Medalla Albéniz de la Fundació Isaac Albéniz. A més, és professora titular de piano al Conservatori del Liceu. Amb motiu del seu concert de demà, l'hem entrevistat a l'"Assaig general" i ens ha explicat com ha preparat la interpretació d'aquesta obra colossal d'Albéniz.