"'Trópico de Covadonga' és la meva consolidació cap a on volia anar i per fi hi he arribat"

Tue, 22 Feb 2022 18:00:00 +0000

L'agitador folklòric asturià Rodrigo Cuevas debuta a la sala Barts aquesta setmana amb dues sessions el 24 i el 25 de febrer dins del Festival Guitar BCN del seu espectacle "Trópico de Covadonga", on porta el seu discurs artístic, sempre en constant evolució, a territoris encara per descobrir. En la seva característica fusió de tradició i modernitat, hi conviuen els ritmes ancestrals amb l'avantguarda electrònica i la sensibilitat a flor de pell amb l'erotisme de varietés, elements que se sumen a la seva personalitat magnètica per donar forma a aquesta proposta carregada de simbolisme i missatge.