Bruno Oro: "Tot i ser actor, he sentit molta més música que no he vist teatre o cine"

Fri, 12 Nov 2021 18:00:00 +0000

L'actor i músic Bruno Oro ha publicat la novel·la "Si et cases, no em convidis", editada per Univers en català i per Catedral en castellà, i avui hem conversat amb ell perquè el llibre conté moltes referències musicals. Oro ens ha explicat que a part de la seva formació teatral, va rebre una formació musical privilegiada i de petit, sempre ha estat molt melòman, i escolta tota mena d'estils musicals. Ens ha explicat que la música clàssica l'apassiona i des dels 10 anys, amb els seus avis, assistia a L'Auditori i al Palau de la Música Catalana als concerts de la Temporada Ibercamera, de la qual eren abonats i ha pogut sentir en directe els millors pianistes de tots els temps, com Maurizio Pollini i Alfred Brendel, entre molts d'altres. En morir el seu avi, Bruno Oro va heretar el seu abonament i avui dia continua gaudint d'aquests grans intèrprets del piano, instrument que, per cert, ell toca. Fotografia: David Ruano.