Trias de Bes: "Després del meu accident quasi mortal, se'm va disparar la meva faceta creativa"

Mon, 24 Nov 2025 17:40:00 +0000

L'economista i escriptor Fernando Trias de Bes, format en música des de petit, ha tret a la llum la seva faceta de compositor i ha publicat el seu primer disc amb cançons seves, que ha titulat "Paraula viva", on ha musicat quinze poemes emblemàtics de Joan Maragall. L'àlbum és un homenatge al poeta i també a la seva esposa, Clara Noble. La interpretació de les cançons va a càrrec del tenor Roger Padullés, acompanyat al piano pel mestre Miquel Ortega, que és qui ha fet els arranjaments per a l'instrument de totes les cançons. Després d'un greu accident de cotxe en què, el juliol de 2024, Trias de Bes va estar a punt de perdre la vida, aquest any ha pres la decisió de revelar aquesta part essencial del seu món creatiu: la composició musical.