Magrané: "Trobo el meu llenguatge en la forma de tocar dels músics que interpreten les meves obres"

Wed, 19 Apr 2023 16:35:00 +0000

El compositor Joan Magrané (esquerra) i el violinista Joel Bardolet ens han donat els detalls de l'estrena del Concert per a violí i orquestra "L'or de l'atzur", que ha escrit el mateix Magrané i que és una obra d'encàrrec de la Jove Orquestra Nacional de Catalunya (JONC) que l'estrenarà amb el mateix Bardolet com a solista i sota la direcció de Manel Valdivieso, aquest dissabte, a L'Auditori de Barcelona, durant el Concert solidari "Albada" que la JONC ofereix per setena temporada a benefici del Projecte Home Catalunya. Per això, tota la recaptació de la vetllada es destinarà als programes de tractament i prevenció de les addiccions que duu a terme aquesta entitat. El concert es completarà amb obres de Richard Strauss, Eduard Toldrà i Joan Guinjoan.