Drop Collective: "Molts de nosaltres hem arribat al jazz des de la música jamaicana"

Fri, 10 Dec 2021 17:20:00 +0000

Aquesta tarda ens han acompanyat cinc dels deu components del Drop Collective (d'esquerra a dreta Andreu Domènech, saxo baríton; Carlos Bayolo, baix elèctric, Maria del Río, veu; Armando Erenas, guitarra elèctrica i Iñigo Peña, saxo tenor) per presentar-nos el seu segon àlbum, titulat "Come Shine", editat per Brixton Records i ens han interpretat una de les peces que conté "My favourite phrase" escrita per una de les components del grup, Alba Alzina. La formació ja porta 5 anys dalt dels escenaris. La versatilitat que ofereix el jazz amb la sòlida base dels ritmes jamaicans són la fórmula que caracteritza la seva música, on s'afegeix una posada en escena que transmet festa i que fa ballar tothom qui l'escolta. Drop Collective ha actuat als principal festivals del nostre país, com les Nits de Jazz a La Pedrera, el Festival Internacional de Jazz de Barcelona i les Festes de la Mercè de Barcelona, entre molts altres. Podreu veure la seva actuació a l'Instagram de @catalunyamusica.