Pujadó: "Les interpretacions de Brassens eren molt pensades, com si parlés a cau d'orella a un amic"

Wed, 09 Apr 2025 16:40:00 +0000

El cantautor i escriptor català Miquel Pujadó ens ha presentat el seu triple disc "Humor i anarquia" (Audiovisuals de Sarrià), que conté les seves adaptacions de les cançons de Georges Brassens. Al marge de la seva producció pròpia, al llarg de tres dècades, Pujadó ha anat adaptant al català (i interpretant arreu d'Europa) una seixantena de cançons de Brassens. Ara les ha recollit totes en aquest àlbum triple i amb totes les versions interpretades per ell mateix, com per altres artistes i amics, com Guillermina Motta, Jaume Arenella, Quintín Cabrera i molts d'altres, amb l'afegit d'una versió instrumental a càrrec de Manel Camp. Al final de l'entrevista, Miquel Pujadó ens ha ofert una actuació en directe que veureu a la nostra web i a la playlist de 3CatCultura a YouTube.