"La meva posada en escena de 'Doña Francisquita' respecta el llibret i la música originals"

Fri, 24 Nov 2023 17:20:00 +0000

Rita Cosentino és la directora escènica de la sarsuela "Doña Francisquita", d'Amadeu Vives, que s'estrenarà demà dissabte al Teatre de la Faràndula de Sabadell i que és la propera producció de la temporada 2023-2024 d'Òpera a Catalunya, representada només una vegada dins la temporada d'òpera de Sabadell, l'any 2004, i que ara s'incorpora al Circuit Òpera a Catalunya com una quarta proposta totalment escenificada en una voluntat per part de la Fundació Òpera a Catalunya d'ampliar l'oferta anual. Al mateix teatre se'n representarà una funció més aquest diumenge, amb les entrades exhaurides. Cosentino porta l'obra del Madrid dels anys 1840 al Madrid d'entre el 1923 i el 1930. Després d'aquestes 2 funcions, la sarsuela es representarà també al Teatre Fortuny de Reus (1 de desembre) i al Palau de la Música Catalana (3 de desembre).