La Coixinera: "Amb 'Sarau a plaça, 25 anys!' fem un retorn als orígens"

Fri, 10 Oct 2025 16:40:00 +0000

Avui, divendres 10 d'octubre, ens hem desplaçat a la Casa Lluvià de Manresa per entrevistar una selecció dels artistes que enguany estrenaran nous projectes a la 28a Fira Mediterrània de Manresa. Tot seguit hem conversat amb tres dels membres de La Coixinera, Alba Logan, Jaume Punsola i Dani Àlvarez (d'esquerra a dreta), que ens han donat els detalls de l'estrena absoluta avui --divendres 10 d'octubre-- a la nit a la fira del seu nou espectacle de ball d'arrel "Sarau a plaça, 25 anys!", format per un repertori fonamentat en els gèneres de ball catalans: el ball pla, la bolangera, la sardana, el contrapàs, la jota... A més, al final de l'entrevista, ells tres ens han interpretat en directe la cançó "Muntanyes del Canigó", seguida de la "Masurca d'en Borina". Aquesta actuació musical la podeu veure a la web del nostre programa i a la playlist de 3CatCultura a YouTube.